รัฐบาลไทย-ข่าวทำเนียบรัฐบาล-ปลัดมหาดไทยตรวจเยี่ยมให้กำลังใจพี่น้องประชาชนชาวอำเภอแม่ใจ ชื่นชมพลังแห่งการบูรณาการภาคีเครือข่ายทั้ง 7 ภาคี ทำให้พื้นที่แม่ใจเป็นพื้นที่แห่งความสุข พร้อมย้ำเตือนต้องไม่ประมาท
วันเสาร์ที่ 5 สิงหาคม 2566
05/08/2566
ปลัดมหาดไทยตรวจเยี่ยมให้กําลังใจพี่น้องประชาชนชาวอําเภอแม่ใจ ชื่นชมพลังแห่งการบูรณาการภาคีเครือข่ายทั้ง 7 ภาคี ทําให้พื้นที่แม่ใจเป็นพื้นที่แห่งความสุข พร้อมย้ําเตือนต้องไม่ประมาท
ปลัดมหาดไทยตรวจเยี่ยมให้กําลังใจพี่น้องประชาชนชาวอําเภอแม่ใจ ชื่นชมพลังแห่งการบูรณาการภาคีเครือข่ายทั้ง 7 ภาคี ทําให้พื้นที่แม่ใจเป็นพื้นที่แห่งความสุข พร้อมย้ําเตือนต้องไม่ประมาท ด้วยการมุ่งเพิ่มพูนสิ่งที่ดีให้มากขึ้นเพื่อให้คนแม่ใจทุกคนได้มีคุณภาพชีวิต
ปลัดมหาดไทยตรวจเยี่ยมให้กําลังใจพี่น้องประชาชนชาวอําเภอแม่ใจ ชื่นชมพลังแห่งการบูรณาการภาคีเครือข่ายทั้ง 7 ภาคี ทําให้พื้นที่แม่ใจเป็นพื้นที่แห่งความสุข พร้อมย้ําเตือนต้องไม่ประมาท ด้วยการมุ่งเพิ่มพูนสิ่งที่ดีให้มากขึ้นเพื่อให้คนแม่ใจทุกคนได้มีคุณภาพชีวิตที่ดีอย่างยั่งยืน
วันนี้ (5 ส.ค. 66) เวลา 15.30 น. ที่หอประชุมโรงเรียนแม่ใจวิทยาคม อําเภอแม่ใจ จังหวัดพะเยา นายสุทธิพงษ์ จุลเจริญ ปลัดกระทรวงมหาดไทย ตรวจเยี่ยมการดําเนินงานตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พร้อมด้วยรองศาสตราจารย์วรวรรณ โรจนไพบูลย์ ผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นายวราพงษ์ เกียรตินิยมรุ่ง ที่ปรึกษาด้านวิศวกรรมสํารวจ กรมที่ดิน นายรัฐพล นราดิศร รองอธิบดีกรมป้องกันและบรรเทาสาธารณภัย นายสมพร กาญจน์นิรันดร์ ผู้ตรวจราชการกรมโยธาธิการและผังเมือง ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา นายบํารุง สังข์ขาว นายเทวา ปัญญาบุญ รองผู้ว่าราชการจังหวัดพะเยา ว่าที่ร้อยตรี กรกฎ ประเสริฐวงษ์ ปลัดจังหวัดพะเยา ว่าที่เรืออากาศตรีสมภพ โชติษฐยางกูร หัวหน้าสํานักงานจังหวัดพะเยา หัวหน้าส่วนราชการ โดยได้รับเมตตาจาก พระครูสิริจันทประโชติ เจ้าคณะอําเภอแม่ใจ เจ้าอาวาสวัดศรีดอนตัน พระครูภัทรกิจไพศาล เจ้าคณะตําบลศรีถ้อย ร่วมให้การต้อนรับ โดยมี นายพีรัช จันธิมา นายอําเภอแม่ใจ พร้อมด้วย 7 ภาคีเครือข่ายให้การต้อนรับ
โอกาสนี้ นายสุทธิพงษ์ จุลเจริญ ปลัดกระทรวงมหาดไทย ตรวจแถวชุดรักษาความปลอดภัยหมู่บ้าน (ชรบ.) อําเภอแม่ใจ และเยี่ยมชมนิทรรศการมีชีวิตการดําเนินกิจกรรมตามโครงการบริหารจัดการน้ํา และสืบสาน รักษา ต่อยอด ศาสตร์พระราชา สู่การพัฒนาแม่ใจอย่างยั่งยืน โครงการรวมพลังแผ่นดิน "แม่ใจ รักษ์ดิน" Road to World Soil Day (เส้นทางสู่วันดินโลก) และโครงการทุกหมู่บ้านแม่ใจยั่งยืน ภายใต้โครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และร่วมรับฟังการขับร้องบทเพลง "แอ่วแม่ใจ" ผลงานประพันธ์เนื้อร้อง ทํานองเพลง และขับร้องโดยคนแม่ใจ แสดงโดยนักเรียนโรงเรียนผู้สูงอายุตําบลศรีถ้อย และรับชมวีดิทัศน์สรุปผลการดําเนินกิจกรรมตามโครงการบริหารจัดการน้ํา และสืบสาน รักษา ต่อยอด ศาสตร์พระราชา สู่การพัฒนาแม่ใจอย่างยั่งยืน โครงการรวมพลังแผ่นดิน "แม่ใจ รักษ์ดิน" Road to World Soil Day (เส้นทางสู่วันดินโลก) และโครงการทุกหมู่บ้านแม่ใจยั่งยืนภายใต้โครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา พร้อมเยี่ยมชมศูนย์เรียนรู้ โคก หนอง นา โรงเรียนแม่ใจวิทยาคม ต้นแบบ 18+1 Plus ตามหลักสูตรแม่ใจศึกษา
นายสุทธิพงษ์ จุลเจริญ ปลัดกระทรวงมหาดไทย กล่าวว่า อําเภอแม่ใจเป็นอําเภอต้นแบบที่มีพี่น้องประชาชนเป็นผู้มีจิตวิญญาณของความรักความสามัคคี และความร่วมมือร่วมใจในการน้อมนําเอาศาสตร์ของพระราชาที่ล้นเกล้าฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาดําเนินการสนองตามพระราชปณิธานของพระบาทสมเด็จพระเจ้าอยู่หัวดังพระปฐมบรมราชโองการ “เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” รวมถึงพระราชปณิธาน "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ซึ่งคําว่า "สืบสานในพระราชปณิธาน ภายใต้ปรัชญาของเศรษฐกิจพอเพียง" พระองค์ทรงขยายความต่อจากพระปฐมบรมราชโองการถึงสิ่งที่เป็นหลักที่จะทําให้คนในสังคมไทยได้มีคุณภาพชีวิตที่ดีอย่างยั่งยืน นั่นคือ หลักปรัชญาของเศรษฐกิจพอเพียง ซึ่งประเทศชาติมั่นคง ประชาชนมีความสุขจะไม่สามารถเกิดขึ้นได้ถ้าทั้งข้าราชการ ผู้นําท้องที่และผู้นําท้องถิ่นตามหลัก บวร ไม่ช่วยกันแก้ไขในสิ่งผิด ไม่ช่วยกันสืบสานในพระราชปณิธาน และหลักปรัชญาของเศรษฐกิจพอเพียง
" ...ไม่ว่าวันไหน ๆ ในอนาคต ไม่ว่าใครจะเป็นนายอําเภอ เป็นผู้ว่าฯ เป็นกํานัน ผู้ใหญ่บ้าน พี่น้องคนแม่ใจก็จะรวมพลังกันในการน้อมนําพระราชปณิธานภายใต้หลักปรัชญาของเศรษฐกิจพอเพียง ดังที่กระทรวงมหาดไทยได้น้อมนํามาขับเคลื่อนภายใต้ชื่ออําเภอบําบัดทุกข์ บํารุงสุข แบบบูรณาการอย่างยั่งยืน โดยให้ความสําคัญกับผู้นําที่อยู่ในอําเภอ คือ ท่านนายอําเภอ ผู้นําในจังหวัด คือ ท่านผู้ว่าราชการจังหวัด จึงได้จัดอบรมหลักสูตร CAST ให้กับท่านผู้ว่าฯ และนายอําเภอ และขยายผลไปยังภาคีเครือข่าย "ทีมอําเภอ" ทั้ง 878 อําเภอ เพราะเราเชื่อว่าความสําเร็จของการบูรณาการบําบัดทุกข์ บํารุงสุข แบบบูรณาการอย่างยั่งยืนที่ไม่ทิ้งใครไว้ข้างหลังนั้น แม่ทัพในสนามรบ คือ ท่านนายอําเภอเพียงคนเดียวไม่สามารถรบทัพจับศึกได้สําเร็จ ต้องอาศัย "ทีม" ดังนั้น สิ่งสําคัญที่ควบคู่กับการหวังพึ่งภาวะผู้นําของข้าราชการในพระบาทสมเด็จพระเจ้าอยู่หัว คือ ทีมภาคีเครือข่ายทั้ง 7 ภาคีในพื้นที่" นายสุทธิพงษ์ฯ กล่าวในช่วงต้น
นายสุทธิพงษ์ จุงเจริญ กล่าวต่ออีกว่า สิ่งที่ทีมอําเภอแม่ใจได้ทําจนเกิดมรรคผลเป็นอย่างดีมาถึงทุกวันนี้ เราต้องอย่าประมาทเพียงแค่คําชื่นชมว่าทําเสร็จแล้ว แต่ต้องหมั่นพูดคุย ร่วมคิด ร่วมปรึกษาหารือ ร่วมทํา ร่วมขับเคลื่อนสิ่งที่ดีอยู่แล้วให้ดีเพิ่มขึ้นต่อไป โดยพี่น้องประชาชนทุกคนต้องหวนรําลึกนึกถึงเหตุการณ์ดี ๆ ที่แม่ใจในวันนี้ ที่ท่านนายอําเภอทําให้คนแม่ใจรู้สึกประทับใจ ดีใจ ภูมิใจ และมีสิ่งที่เรียกว่า "สวัสดิมงคล" เกิดขึ้นกับชีวิต เพราะเมื่อทุกครอบครัวดี สิ่งไม่ดีที่จะมาเบียดเบียนเราโดยไม่รู้ตัวมันจะไม่เกิดขึ้น เช่น ถ้าสมาชิก 140 ครัวเรือนใน 9 คุ้ม ไม่มีใครติดยาเสพติดเลย เพราะคนในคุ้มมีความรัก ความสามัคคี ช่วยเหลือเกื้อกูลกัน ก็ไม่ต้องกลัวว่าจะมีคนคลุ้มคลั่งเอามีดมาจ่อคอหอยลูกหลาน หรือจะคลุ้มคลั่งจุดไฟเผาบ้านเรือน จึงขอเป็นกําลังใจให้นายอําเภอและทีมงานอําเภอบําบัดทุกข์ บํารุงสุขแบบบูรณาการอย่างยั่งยืน ทั้งระดับตําบล หมู่บ้าน ช่วยกันเพิ่มพูนการทําสิ่งที่ดีให้มากขึ้น และอย่าพึงพอใจที่เราเป็นแบบทุกวันนี้ เพราะความสําเร็จทุกวันนี้มีจุดเริ่มต้น มีตัวอย่างตั้งแต่เมื่อครั้งบรรพบุรุษปู่ย่าตายาย สิ่งที่กระทรวงมหาดไทยได้ขับเคลื่อนนี้ไม่ใช่เรื่องใหม่ แต่เรากําลังช่วยกันรื้อฟื้นวิถีชีวิตแบบดั้งเดิมของคนไทย ที่เป็นสังคมแห่งความเอื้อเฟื้อเผื่อแผ่ให้กลับมา ฟื้นฟูการทํางานของข้าราชการในพระบาทสมเด็จพระเจ้าอยู่หัวที่ทํางานอย่างใกล้ชิดกับพี่น้องประชาชนกับพระสงฆ์องค์เจ้า กับทุกภาคส่วน ข้าราชการประจําตําบลลงพื้นที่ให้รองเท้าสึกไม่ใช่นั่งทํางานบนอําเภอจนกางเกงขาด ด้วยการชวนกันไปใช้ชีวิตหลังเวลาราชการที่หมู่บ้าน เพื่อไปคุย ไปรับฟังปัญหาว่าที่หมู่บ้านนั้น ๆ มีปัญหาอะไรบ้าง เช่น ไม่มีบ้านอยู่ ไม่มีทุนการศึกษา ไม่มีเงินกินข้าว เพื่อหนุนเสริมทําให้เกิดการสื่อสารข้อมูลความเดือดร้อนของพี่น้องประชาชนด้วยกลไกทีมงานในพื้นที่ที่ต้องรู้ก่อนสื่อมวลชน อันมีนัยสําคัญว่า ไม่ต้องการให้ประชาชนทุกข์ทรมานนานเป็นปีจนพี่น้องสื่อมวลชนไปเจอ ใส่ใจประชาชนทุกคนดุจญาติมิตร ดังพุทธศาสนสุภาษิต "วิสฺสาสปรมา ญาตี" ความคุ้นเคยเป็นญาติอย่างยิ่ง
นายสุทธิพงษ์ จุลเจริญ กล่าวเพิ่มเติมว่า ความยั่งยืนจะเกิดขึ้นได้ อยู่ที่ "หมู่บ้านยั่งยืน (Sustainable Village)" ซึ่งนับเป็นพระกรุณาธิคุณอันหาที่สุดมิได้ที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานหนังสือ Sustainable City ให้ปลัดกระทรวงมหาดไทย นายกสมาคมแม่บ้านมหาดไทย อธิบดีกรมการพัฒนาชุมชน และประธานชมรมแม่บ้านพัฒนาชุมชน และพระราชทานพระดํารัสว่า "กระทรวงมหาดไทยต้องทําให้พี่น้องประชาชนมีความสุข ต้องทําให้เกิด Sustainable Village" ซึ่งกระทรวงมหาดไทยได้รับพระราชทานพระอนุญาตให้นําแนวพระดําริดังกล่าวมาขับเคลื่อน “โครงการหมู่บ้านยั่งยืน (Sustainable Village)” ตัวชี้วัดหนึ่งที่สําคัญ คือ ความรัก ความสามัคคีของสมาชิกในคุ้มบ้าน ซึ่งสะท้อนผ่านคุ้มบ้าน ด้วยการไปทําให้สมาชิกในคุ้มมีความปลอดภัยในชีวิตและทรัพย์สิน ปลอดยาเสพติด โดย "ทีมข้าราชการประจําตําบล" หรือ "4 ทหารเสือ" อันประกอบด้วย ปลัดอําเภอ พัฒนากร เกษตรประจําตําบล สาธารณสุข ซึ่งเป็นทีมจิตอาสาที่เป็นทางการต้องมีความเข้มแข็ง เพื่อให้ทีมที่เป็นทางการที่หมู่บ้าน คือ กํานัน ผู้ใหญ่บ้าน และคณะกรรมการหมู่บ้าน ต้องมีความเข้มแข็ง ช่วยกันคิด ช่วยกันทํา ช่วยกันให้กําลังใจ โดยมี "คุ้ม" เป็นทีมจิตอาสาที่ไม่เป็นทางการ มีหัวหน้าคุ้ม รองหัวหน้าคุ้ม และสมาชิกในคุ้ม ทําให้เกิดความเข้มแข็ง ทุกครัวเรือนมีการปลูกพืชผักสวนครัว พืชสมุนไพร มีการจัดทําถังขยะเปียกลดโลกร้อน คัดแยกขยะ ใส่ใจสิ่งแวดล้อม มีกิจกรรมส่งเสริมประเพณี ศิลปะ วัฒนธรรม ความรู้รักสามัคคี ซึ่งทั้งหลายทั้งปวงต้องมี 1) "ใจ" ที่อยากเห็นคนมีความสุข อยากบําบัดทุกข์ บํารุงสุข 2) ทําให้คนตื่นตัวร่วมพูดคุย ปรึกษาหารือ ร่วมคิด ร่วมทํา ร่วมรับประโยชน์ 3) ต้องทําอย่างต่อเนื่อง
"ความสําเร็จของอําเภอแม่ใจจะยั่งยืนด้วยการที่ท่านนายอําเภอผลักดันให้ทีมของอําเภอทําอย่างต่อเนื่อง ไม่ย่อหย่อน และทีมระดับตําบล ระดับหมู่บ้าน ต้องทํากันอย่างเหนียวแน่น เพื่อที่เมื่อนายอําเภอท่านปัจจุบันไม่อยู่ หรือท่านผู้ว่าราชการจังหวัดเกษียณอายุราชการแล้ว สิ่งดี ๆ เหล่านี้ก็จะยังคงอยู่ และขอฝากความหวังให้พี่น้องชาวอําเภอแม่ใจได้เป็นต้นแบบทําให้คนทั้ง 878 อําเภอมาศึกษาเรียนรู้ที่อําเภอแม่ใจ ถึงกระบวนการในการทํางานแบบไม่ทิ้งใครไว้ข้างหลัง และก่อให้เกิด คุณภาพชีวิตที่ดีอย่างยั่งยืน ครอบคลุมทั้งเรื่องสิ่งแวดล้อม การลดโลกร้อน การฟื้นฟูป่า การบริหารจัดการพื้นที่ให้สามารถจัดเก็บแหล่งน้ําไว้ใช้สอยในเรือกสวนไร่นา ทําให้เป็นพื้นที่ต้นแบบการน้อมนําหลักปรัชญาของเศรษฐกิจพอเพียงมาใช้ เรื่องอาหารการกิน ยารักษาโรค ยารักษาจิตใจ พระพุทธศาสนา ประเพณีวัฒนธรรม เรื่องเสื้อผ้าเครื่องนุ่งห่ม ปลูกฝ้าย ปลูกหม่อนเลี้ยงไหม ทอผ้าย้อมสีธรรมชาติ เครื่องไม้ใช้สอยในชีวิตประจําวัน ซึ่งทั้งหลายทั้งปวงล้วนตรงกับพระราชปณิธานของพระบาทสมเด็จพระเจ้าอยู่หัว ที่ทรงปรารถนาอยากเห็นประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง เพราะถ้าคนอําเภอแม่ใจมีความสุขทั้ง 66 หมู่บ้าน อําเภอแม่ใจก็จะมีความมั่นคง และยิ่งถ้า 878 อําเภอใน 76 จังหวัดมีความสุขอย่างยั่งยืนเฉกเช่นเดียวกับคนแม่ใจ ประเทศไทยของพวกเราก็จะมั่นคง ขอให้ทุกท่านได้เป็นผู้นํา เป็นตัวอย่างทําให้ผู้คน 878 อําเภอ ทําเยี่ยงอย่างพวกเรา ทําให้คนทุกหมู่บ้านมีความสุข ด้วยการ Action Now มุ่งมั่น Change for Good ทําทันที เปลี่ยนแปลงให้สิ่งดี ๆ เกิดขึ้นด้วยมือของพวกเราทุกคน" นายสุทธิพงษ์ฯ กล่าวในช่วงท้าย
จากนั้น ในเวลา 18.00 น. นายสุทธิพงษ์ จุลเจริญ ปลัดกระทรวงมหาดไทย และคณะ เดินทางเยี่ยมชม และให้กําลังใจภาคีเครือข่ายผู้เข้าร่วมกิจกรรมการสร้างความมั่นคงทางอาหาร "ซอยนี้มีรักปลูกผักแบ่งปัน" และ "ทางนี้มีผลผู้คนรักกัน" ตามโครงการรวมพลังแผ่นดิน "แม่ใจ รักษ์ดิน" Road to World Soil Day (เส้นทางสู่วันดินโลก) บ้านป่าสักสามัคคี หมู่ที่ 12 ตําบลศรีถ้อย อําเภอแม่ใจ